Na podlagi 135. člena Zakona o organizaciji in financiranju vzgoje in izobraževanja (Ur.l. UPB5 16/07 in 36/08) je Upravni odbor sklada na 1. redni seji dne 15. 10. 2008 sprejel

P R A V I L A

O DELOVANJU ŠOLSKEGA SKLADA OSNOVNE ŠOLE DOBROVA

1. SPLOŠNE DOLOČBE

S temi pravili se določi:

* dejavnost in namen
* zagotavljanje in razpolaganje s sredstvi
* pristojnost organov
* obveščanje o delovanju
1. DEJAVNOST IN NAMEN USTANOVITVE
	1. člen

 (ime in sedež)

 Ime sklada: Šolski sklad Osnovne šole Dobrova.

Sedež sklada: OSNOVNA ŠOLA DOBROVA, Cesta 7. maja 20, 1356 DOBROVA

 Številka podračuna sklada: 01221-6030648907 odprt pri UJP

S sklicem za šolo: 00-292400

* 1. člen

Šolski sklad uporablja pečat Osnovne šole DOBROVA.

* 1. člen

(dejavnost in namen sklada)

DEJAVNOST SKLADA je pridobivanje sredstev iz:

* prispevkov staršev
* prispevkov občanov
* donacij
* zapuščin
* donacije staršev, ki namenijo do 0,3% odmerjene dohodnine v šolski sklad
* iz drugih virov, ki so lahko:
* prispevki drugih domačih in tujih fizičnih in pravnih oseb,
* prihodki od zbiralnih akcij učencev,
* prihodki od prodaje izdelkov učencev,
* prihodki dela tržne dejavnosti šole, ki jih odobri župan.

NAMEN SKLADA:

Sklad zavoda se ustanovi za:

* financiranje dejavnosti, ki niso sestavina izobraževalnega programa, oziroma se ne financirajo iz javnih sredstev (izleti, tabori, udeležba na tekmovanjih, lutkovne in gledališče predstave, okrogle mize…),
* za sofinanciranje udeležbe učencev iz socialno manj vzpodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti,
* za pomoč pri izobraževanju za učence s slabim socialnim in materialnim statusom,
* za zviševanje standarda pouka, ki se izvaja v okviru vzgojno-izobraževalnega programa,
* za dodatno izobraževanje nadarjenih učencev, ki dosegajo dobre učne uspehe,
* nakup nadstandardne opreme (didaktična sredstva in pripomočki, različna igrala, avdio-video oprema), ali druge nujne opreme, za nujno investicijsko vzdrževanje,
* za razvojno-raziskovalne in druge projekte zavoda,
	+ za izvedbo projekta, naloge ali nakup opreme, za katero donator izrecno donira sredstva v sklad in je v skladu s predpisi dopustna,
* za promocijo šole v javnosti.
* in podobno.
1. ZAGOTAVLJANJE IN RAZPOLAGANJE S SREDSTVI
2. člen

(način pridobivanja sredstev)

Sklad za opravljanje dejavnosti iz prejšnjega člena pridobiva sredstva tako, da obvešča javnost, predvsem starše učencev o:

* potrebah po financiranju dejavnosti, ki niso redni program in jih ustanovitelj ne financira,
* potrebah po nakupu posebne opreme, ki je potrebna pri izvajanju izobraževalnih programov,
* potrebah po strokovnih ekskurzijah,
* pomoči socialno šibkim učencem pri udeležbi na ekskurzijah, v šolah v naravi, taborih,
* potrebah po zvišanju standarda pouka, za kar iz rednih virov ni zadosti sredstev.
1. člen

Sklad lahko pridobiva sredstva s prostovoljnimi prispevki članov šolskega sklada. Člani šolskega sklada so lahko starši učencev, zaposleni in druge pravne osebe, ki sodelujejo s šolo.

Člani šolskega sklada najmanj enkrat letno prispevajo predlagane prostovoljne prispevke najmanj v višini, ki jo predlaga upravni odbor sklada in potrdi ustanovitelj sklada - svet šole.

1. člen

Upravni odbor objavi seznam članov sklada za vsako šolsko leto brez navedbe višine prispevka/z višine prispevka.

1. člen

Upravni odbor lahko predlaga posamezne nazive za člane, imenovane na podlagi lestvice, glede na višino denarnih prispevkov.

1. ORGANI IN ORGANIZACIJA ŠOLSKEGA SKLADA
2. Organi sklada
	1. člen

 (upravni odbor)

Sklad upravlja sedemčlanski upravni odbor, ki ga imenuje svet šole.

Upravni odbor ima predsednika in šest članov. Svet šole imenuje najmanj tri predstavnike šole izmed delavcev šole, svet staršev pa štiri predstavnike staršev.

* 1. člen

Člani odbora izmed sebe izvolijo predsednika upravnega odbora in namestnika predsednika. Mandat članov upravnega odbora je dve leti, vanj so lahko ponovno imenovani.

* 1. člen

Upravni odbor v soglasju s svetom staršev pripravi za vsako šolsko leto program dela, ki je osnova za pridobivanje sredstev.

* 1. člen

 (volitve)

Volitve v upravni odbor sklada razpiše odbor najkasneje 30 dni pred potekom mandata.

Ob razpisu odbor opozori svet šole, da predlaga svoje predstavnike v odbor, svet staršev pa, da opravi imenovanje upravnega odbora.

* 1. člen

 (kandidiranje)

Postopek kandidiranja predstavnikov delavcev šole in staršev se opravi na svetu šole in svetu staršev najmanj 15 dni pred imenovanjem.

* 1. člen

 (konstituiranje)

Upravni odbor sklada se konstituira na prvi seji, ki jo skliče in vodi dosedanji predsednik (ali ravnatelj šole) odbora do izvolitve novega predsednika. Odbor je konstituiran, ko je izvoljen novi predsednik in njegov namestnik in določen stalni zapisnikar.

* 1. člen

 (prenehanje članstva)

Članu odbora lahko preneha funkcija pred potekom mandata na lastno željo, zaradi zunanjih okoliščin (prenehanje zaposlitve, otrok ni več učenec ) ali pa je odpoklican. V tem primeru svet šole oz. svet staršev izvede nadomestno imenovanje člana.

1. Pristojnosti upravnega odbora in predsednika sklada

16. člen

 (pristojnosti upravnega odbora)

Upravni odbor :

* v soglasju s svetom staršev in svetom šole sprejme letni program dela s finančnim načrtom,
* pripravi poročilo o realizaciji letnega programa dela,
* obravnava mnenja in predloge sveta staršev o pomoči in odloča o njih,
* določa merila in kriterije za razdeljevanje in dodeljevanje sredstev za socialno pomoč, raziskovalno dejavnost na šoli, pomoč nadarjenim učencem, financiranje dejavnosti, ki niso sestavina izobraževalnega programa, oziroma se ne financirajo iz javnih sredstev (izleti, tabori, udeležba na tekmovanjih, (lutkovne predstave, gledališče, okrogle mize…), nakup nadstandardne opreme (didaktična sredstva in pripomočki, različna igrala, avdio-video oprema) za zviševanje standarda pouka in podobno,
* oblikuje in posreduje ponudbe za sodelovanje, sponzorstvo in donatorstvo fizičnim in pravnim osebam,
* skrbi za promocijo sklada,
* odloča o morebitnih pritožbah.
* sprejema pravila sklada,
* opravlja druge pristojnosti po zakonu,
* voli namestnika predsednika upravnega odbora in določi stalnega zapisnikarja.

17. člen

(delovne komisije)

Upravni odbor lahko za oblikovanje posameznih strokovnih rešitev v zvezi z nalogami sklada zavoda ali za oblikovanje drugih podlag za sprejem odločitev imenuje začasno ali stalno delovno komisijo (nadalje: komisija).

Komisija ima najmanj tri člane, ki odločitve v zvezi s pripravo naloženih rešitev oblikujejo na strokovni podlagi in večinskem mnenju. V komisijo so lahko imenovani delavci zavoda, starši in strokovnjaki izven zavoda.

Komisija uporablja za svoje delovanje in sprejemanje odločitev v zvezi z oblikovanjem predlogov za sprejem na upravnem odboru smiselno določbe, ki veljajo za delovanje in odločanje upravnega odbora.

 18. člen

(pristojnosti predsednika)

Predsednik:

* sklicuje in vodi seje,
* podpisuje listine,
* sklepa in sopodpisuje pogodbe,
* pripravlja predlog plana, poročila in predloge kriterijev in meril za razdeljevanje sredstev,
* opravlja druge naloge vezane na delovanje sklada,
* v odsotnosti predsednika upravnega odbora njegove naloge opravlja namestnik predsednika.

 19. člen

Ravnatelj šole je v skladu s svojimi pristojnostmi pooblaščen, da v imenu in za račun sklada sklepa vse pogodbe in opravlja druge pravne posle.

 20. člen

 (kriteriji in merila)

Na osnovi predloga plana, finančnega plana in stanja sredstev ter potreb v šoli sprejme upravni odbor kriterije in merila za razdeljevanje in dodeljevanje zbranih sredstev.

Kriteriji in merila se oblikujejo posebej za vsak namen iz 4. člena teh pravil in veljajo za tekoče šolsko leto. Upravni odbor si mora o kriterijih in merilih predhodno pridobiti mnenje sveta staršev.

1. Način dela upravnega odbora sklada

21. člen

(odločanje na sejah)

Upravni odbor sklada je sklepčen, če je na seji prisotna večina članov odbora.

Upravni odbor na svojih sejah odloča z večino glasov vseh članov. Upravni odbor o predlogih sklepov glasuje praviloma javno, če se ne odloči za tajno glasovanje.

O svojih sejah upravni odbor vodi zapisnike.

22.člen

Administrativno tehnična in računovodska opravila za sklad opravlja šola. Vse listine finančne narave podpisujeta predsednik upravnega odbora sklada in računovodja.

23. člen

Komisija se lahko sestane tudi na daljavo.

1. OBVEŠČANJE O DELOVANJU SKLADA

24. člen

Upravni odbor obvešča svet staršev in svet zavoda:

* o letnem programu dela sklada zavoda in o finančnem načrtu,
* o realizaciji letnega programa dela in o poslovanju sklada zavoda,
* o kazalcih, predpisanih s predpisi o finančnem poslovanju zavodov,
* o ugotovitvah organov nadzora.
1. PREHODNE IN KONČNE DOLOČBE

25. člen

Sklep o ustanovitvi šolskega sklada prične veljati, ko ga sprejme svet šole in se uporablja od 20. 10. 2022 dalje.

Predsednik

Upravnega odbora šolskega sklada

Datum: 20. 10. 2022 Petra Šibelja Gorše